Eduka e-äri toimimiseks tuleb ka riistvara hoolikalt valida. Tänases dünaamilises ärikeskkonnas on peamiseks nõudeks usaldusväärsus, kindlustades, et valitud tehnoloogia toimiks veatult ka võrgu kasvades. Ettevõtted peavad otsustama, kas lahendusi on mõttekas osta, ise ehitada või  osta teenusena sisse. Kõigil neil on oma eelised ja puudused, aga igal juhul tuleb infrastruktuuri puudutavad otsused hoolikalt läbi mõelda ja arvesse võtta, kuna e-äri nõuab viimistletud ja integreeritud infrastruktuuri.     Sobiva infrastruktuuri kasutegurid  E-äri kohandamise protsess on sageli vaevaline, aeganõudev ja esineb takistusi nagu alati, kui tegeletakse mingi uue kontseptsiooniga. Infrastruktuurilt oodatakse, et see tagab  stabiilsuse ja kergendab uute lahenduste kasutusele võtmist. E-äri infrastruktuuriga seotud tegevusi tuleb käsitleda ettevõtte tasandil. Paljudel juhtudel on võimalik otsustada ja rakendada neid lahendusi võrgustiku piires.